**Hodnotenie aktualizačného vzdelávania pre školský rok 2020/2021**  Edukačná hra - metóda predškolského vyučovania.

Témou aktualizačného vzdelávania v termíne 15.4. – 30.4.2021, bola hra a edukačná hra v predškolskom veku. Hlavným cieľom bolo využívanie hier a edukačných hier, ako hlavnej a základnej metódy výchovno-vzdelávacej činnosti.

Pri tomto aktualizačnom vzdelávaní si učiteľky rozšírili, osvojili a obohatili svoje poznatky, vedomosti o edukačnej hre, ktoré sa dajú efektívne aplikovať s obmenami využívať v praxi.

Získali a zdokonalili si kompetencie plánovať hry a edukačné hry s rešpektovaním potrieb detí, ich vekových a individuálnych osobitostí, dodržiavať didaktické zásady pri výbere hier s pravidlami.

Nadobudli spôsobilosti poznať metódy a formy podporujúce aktívne učenie sa dieťaťa vo dvojiciach, malých či veľkých skupinách. Ukončenie aktualizačného vzdelávania a absolvovania programu bol podmienený spoluúčasťou na vytváraní zborníka edukačných hier.